b'\n_START_ARTICLE_\nAlemani\n_START_SECTION_\nJezik\n_START_PARAGRAPH_\nNjema\xc4\x8dki jezik koji se danas govori na podru\xc4\x8dju biv\xc5\xa1ih Alemana se zove alemanski njema\xc4\x8dki te pripada podskupini visokonjema\xc4\x8dkih jezika. Alemansko runsko pismo kao ono na Pforzenskoj kop\xc4\x8di su najraniji dokazi starovisokonjema\xc4\x8dkog jezika. Visokonjema\xc4\x8dki pomak suglasnika vjerojatno potje\xc4\x8de iz 5. stolje\xc4\x87a ili iz Alemanije ili od Langobarda. Dijalekt koji se govorio prije toga me\xc4\x91u alemanskim plemanima bio je malo druk\xc4\x8diji od drugih zapadnogermanskih naroda.\n_START_SECTION_\nIme\n_START_PARAGRAPH_\nAsinius Quadratus (citirao je sredinom 6. stolje\xc4\x87a bizantskog povjesni\xc4\x8dara Agatija) navodi da njihovo ime zna\xc4\x8di "svi ljudi". Pokazuje da su bili konglomeracija razli\xc4\x8ditih plemena. To je bila izvedenica od Alemani koju je koristio Edward Gibbon u svom djelu Uspon i pad Rimskog Carstva i Anonimni sakuplja\xc4\x8d papira Nicolasa Fr\xc3\xa9reta, \xc5\xa1to je izdano 1753., koji je zapisao da je to bilo ime onih izvana koji su sebe nazivali Svevima _NEWLINE_Ta etimologija ostala je standardna izvedenica. Walafrid Strabo, redovnik samostana Sv. Gallena je u 9. stolje\xc4\x87u zabilje\xc5\xbeio u diskusiji o ljudima \xc5\xa0vicarske i okolnih regija da su ih samo stranci zvali Alemanima, ali da su sebi dali ime Svevi. Ako je to bila istina u 9. stolje\xc4\x87u ne zna\xc4\x8di da se to moralo nu\xc5\xbeno primijeniti i u 4. stolje\xc4\x87u. Ukratko, ne znamo tko je to ime koristio i kada. Dodu\xc5\xa1e, bilo je dobra osnova mnogim povjesni\xc4\x8darima i geografima.\n_START_SECTION_\nPrethodna pozadina\n_START_PARAGRAPH_\nNakon Amijana Marcelina, sljede\xc4\x87i geograf ju\xc5\xbene Njema\xc4\x8dke je bio Klaudije Ptolomej i njegov detaljni rad. On je napisao djelo Geografija na gr\xc4\x8dkom 150., oko pola stolje\xc4\x87a nakon Dionovog pisanja i stolje\xc4\x87e prije nego \xc5\xa1to je kazano da su Alemani pre\xc5\xa1li rimski limes. Ptolomej uop\xc4\x87e ne spominje Alemane. U njegovom su opisu ljudi, koji su kasnije koristili to ime, bili poznati pod drugim oznakama. _NEWLINE_Unato\xc4\x8d svemu tomu, od Ptolomeja se mogu izvu\xc4\x87i neki zaklju\xc4\x8dci. Germania Superior je jednostavno identificirana. Prate\xc4\x87i rijeku Rajnu dolazimo do grada, Mattiacum, koji mora biti na granici rimske Germanije \xcb\x99(u blizini Wiesbadena). Uzvodno od njega i izme\xc4\x91u Rajne i Abnoba (u Crnoj \xc5\xa0umi) su Ingrioni, Intuergi, Vangioni, Karitni i Vispi, od kojih su neki tamo od ranih po\xc4\x8detaka carstva ili prije. Na drugoj strani sjeverne Crne \xc5\xa0ume su bili Kati na mjestu gdje je danas Hesse na donjoj Majni._NEWLINE_Povijesna \xc5\xa0vapska je na kraju zamijenjena dana\xc5\xa1njim Baden-W\xc3\xbcrttembergom, ali je bila najva\xc5\xbeniji teritorij srednjovjekovne Alemanije, sadr\xc5\xbee\xc4\x87i cijelu Germaniju Superior i teritorij isto\xc4\x8dno do Bavarske. Nije uklju\xc4\x8divao gornju Majnu, ali to je gdje je bio Karakalin pohod. \xc5\xa0tovi\xc5\xa1e teritorij Germanije Superior nije originalno bio dio alemanskih posjeda. Ipak, kad pogledamo ljude u regiji od gornje Majne na sjeveru, Dunava na jugu i isto\xc4\x8dno do \xc4\x8ce\xc5\xa1ke gdje su bili Kvadi i Markomani, Ptolomej ne opisuje nikakva plemena. Tamo su bili Tubanti samo ju\xc5\xbenije od Kata i na drugom kraju gdje je bila tada Crna \xc5\xa0uma, Varisti, \xc4\x8dija je lokacija nepoznata. Jedan mogu\xc4\x87i razlog za takav razmje\xc5\xa1taj je da ljudi nisu voljeli \xc5\xbeivjeti u \xc5\xa1umi osim u vrijeme opasnosti. Regija izme\xc4\x91u \xc5\xa1ume i Dunava na drugu ruku je uklju\xc4\x8divala desetak naselja ili kantona._NEWLINE_Ptolomejev pogled na Germane u regiji ukazuje da je plemenska struktura izgubila svoju svoju mo\xc4\x87 u Crnoj \xc5\xa0umi te je bila zamjenjena strukturom kantona. Plemena su ostala u rimskoj provinciji zbog toga \xc5\xa1to su Rimljani vjerojatno nudili stabilnost. Tako\xc4\x91er, Karakala se vjerojatno bolje osje\xc4\x87ao u pohodima na gornju Majnu jer nije objavljivao rat ni jednom posebnom plemenu npr. Katima ili Keruscima, protiv kojih je Rim do\xc5\xbeivljavao neugodne poraze. Od Karakalinog vremena ime Alemani je bilo kori\xc5\xa1teno za povezivanje kantona me\xc4\x91usobno, u svrhu podr\xc5\xa1ke gra\xc4\x91anskoj vojsci ("ratne veze").\n_START_SECTION_\nAlemani i Hermunduri\n_START_PARAGRAPH_\nSljede\xc4\x87i detaljan izvor je Tacitova Germania, ponekad interpretirana tako da stvara odre\xc4\x91ene probleme. U 42. poglavlju se javljaju Hermunduri, pleme zasigurno smje\xc5\xa1teno u podru\xc4\x8dju koje \xc4\x87e kasnije postati Tiringija. Tacit navodi da su trgovali s Recijom, koja je kod Ptolomeja smje\xc5\xa1tena preko Dunava s one strane Germanije Superior. Logi\xc4\x8dki se mo\xc5\xbee zaklju\xc4\x8diti da su se Hermunduri pro\xc5\xa1irili kroz kasniju \xc5\xa0vabiju i da stoga Alemani potje\xc4\x8du od Hermundurura._NEWLINE_Ali Hermundure ne spominje Ptolomej, me\xc4\x91utim nakon Ptolomejevog vremena Hermunduri se pridru\xc5\xbeuju Markomanima u ratovima od 166. - 180. protiv carstva. Pa\xc5\xbeljivo \xc4\x8ditanje Tacita omogu\xc4\x87uje jedno rje\xc5\xa1enje. On ka\xc5\xbee da je izvor Labe izme\xc4\x91u Hermudura negdje na istoku gornje Majne. On ih smje\xc5\xa1ta tako\xc4\x91er pokraj Narista (Varisti), \xc4\x8dija je lokacija na samom kraju anti\xc4\x8dke Crne \xc5\xa0ume dobro poznata, i Markomana te Kvada. \xc5\xa0tovi\xc5\xa1e, Hermunduri su bili pora\xc5\xbeeni u Markomanskim ratovima i sklopili zaseban mir s Rimom. Alemani tako primarno nisu bili Hermunduri, ali su neki njihovi elementi prisutni u mje\xc5\xa1anju ljudi u to vrijeme koji su postali Alemanima.\n_START_SECTION_\nOkrupnjavanje germanskih plemena pod Ariovistom\n_START_PARAGRAPH_\nTermin Svevi u izvorima ima dvojako zna\xc4\x8denje. Na jednu stranu Tacitova Germania nam govori (38. i 39. poglavlje) da oni zaokupljaju vi\xc5\xa1e od polovice Germanije, koriste\xc4\x87i posebne frizure i duhovno okupljeni oko Semnona. Na drugu ruku Svevi gornjeg Dunava su opisani uza sve to kao pleme._NEWLINE_Rje\xc5\xa1enje slagalice isto kao obja\xc5\xa1njavanje povjesnih okolnosti koje su vodile do izbira Agri Decumates kao obrambene to\xc4\x8dke i tamo\xc5\xa1njeg okupljanja Germana \xc5\xa1to se vjerojatno mo\xc5\xbee vidjeti u germanskom napadu na galski utvr\xc4\x91eni grad Vesontio 58. pr. Kr. Gornja Rajna i Dunav su izgleda bili lijevak koji je bio okrenut na Vesontio._NEWLINE_Julije Cezar u Galskim ratovima ka\xc5\xbee (1.51) da je Ariovist okupio vojsku iz \xc5\xa1iroke regije Germanije, ali posebno Harude, Markomane, Triboci, Vangione, Nemete i Seduse. Svevi su bili pozvani da se pridru\xc5\xbee. \xc5\xbdivjeli su u 100 kantona (4.1) iz kojih je 1000 mladi\xc4\x87a na godinu bilo izabrano u vojnu slu\xc5\xbebu, gra\xc4\x91ansku vojsku po na\xc5\xa1im standardima i mogla se usporediti s rimskom profesionalnom vojskom._NEWLINE_Ariovist je bio uklju\xc4\x8den u invaziju Galije koju su Germani htjeli naseliti. Kako su htjeli preuzeti strate\xc5\xa1ki va\xc5\xbean gradi\xc4\x87 Vesontio, oni su svoje snage koncentrirali na Rajni blizu jezera Constance, i kad su do\xc5\xa1li Svevi on ju je i pre\xc5\xa1ao. Gali su pozvali Rim na vojnu pomo\xc4\x87. Cezar je najprije zauzeo gradi\xc4\x87 i porazio Germane prije nego \xc5\xa1to su oni njegove zidine, poubijav\xc5\xa1i ve\xc4\x87inu germanskih vojnika dok su poku\xc5\xa1avali pobje\xc4\x87i preko rijeke. (1.36ff). Nije pratio ostatke dok su uzmicali te je pustio nedirnutima ono \xc5\xa1to je ostalo od germanske vojske i njihovih zavisnika na drugoj strani Rajne._NEWLINE_Gali su bili podvojeni u svojoj politici prema Rimu. Treveri su 53. probili njihov savez i poku\xc5\xa1ali ih osloboditi od Rima. Cezar je predvidio da \xc4\x87e se poku\xc5\xa1ati udru\xc5\xbeiti s Germanima. Pre\xc5\xa1ao je Rajnu i preduhitrio taj doga\xc4\x91aj i to je bila uspje\xc5\xa1na strategija. Zapamtiv\xc5\xa1i skupi poraz u bitci kraj Vesontija, Germani su se povukli u Crnu \xc5\xa0umu, koncentriraju\xc4\x87i tamo\xc5\xa1nju mje\xc5\xa1anu populaciju kao Svevi. Kako su ostavili svoje plemenske domove, vjerojatno su zauzeli biv\xc5\xa1e keltske kantone du\xc5\xbe Dunava._NEWLINE_Alemani su potekli od Irminona. Ostali u grupi su bili Brisgavi, Jutungi, Bucinobanti, Lentiensi, i vjerojatno Armalausi. Bliski saveznici Alemana su bili isto\xc4\x8dnogermanski Svevi(Suebi,Suabi) (otuda i \xc5\xa0vapska). Hermunduri su izgleda pripadali Svevima, ali vjerojatno dovoljno da se poja\xc4\x8danja novih svevskih plemena pomaknu na zapad. U ranijim vremenima imena Alemani i Svevi su bili sinonimi, makar je dio Sveva kasnije migrirao u Hispaniju i osnovao tamo nezavisno kraljevstvo koje je potrajalo do 6. stolje\xc4\x87a.\n_START_SECTION_\nSukobi s Rimskim Carstvom\n_START_PARAGRAPH_\nAlemani su bili kontinuirano uklju\xc4\x8deni u sukobe s Rimskim Carstvom. Poveli su veliki pohod na Galiju i sjevernu Italiju 268. kada su Rimljani bili primorani skupiti veliki broj vojnika s germanske granice kao odgovor na masovnu invaziju Gota s istoka. Njihovi prepadi na tri dijela Galije su bili traumatski: Grgur iz Toursa (umro 594.) spominje njihovu destruktivnu mo\xc4\x87 u vrijeme Valerijana i Galijena (253. - 260.), kad su se Alemani okupili pod kraljem, kojeg naziva Chrocus, koji je "po savjetu svoje pokvarene majke, kako se govorilo, opusto\xc5\xa1io cijelu Galiju i uni\xc5\xa1tio do temelja sve hramove koji su bili sagra\xc4\x91eni u anti\xc4\x8dko doba. Zatim je do\xc5\xa1ao u Clermont kojeg je zapalio, sru\xc5\xa1io i uni\xc5\xa1tio oltar koji se zvao Vasso Galatae na galskom jeziku," te je mu\xc4\x8dio mnoge kr\xc5\xa1\xc4\x87ane (Historia Francorum Knjiga I. 32 - 34). Tako su Galo-Rimljani 6. stolje\xc4\x87a Grgurove klase, okru\xc5\xbeeni ru\xc5\xa1evinama rimskih hramova i javnih gra\xc4\x91evina, opisivali uni\xc5\xa1tavanje koje su vidjeli u plja\xc4\x8da\xc5\xa1kim pohodima Alemana._NEWLINE_U rano ljeto 268. rimski car Galijen je zadr\xc5\xbeao prednost u Italiji, ali se tada morao suo\xc4\x8diti s Gotima. Kada je gotski pohod zavr\xc5\xa1io rimskom pobjedom u bitci kod Naissusa u rujnu, Galijenov se nasljednik Klaudije II. Gotski okrenuo ka sjeveru da se suo\xc4\x8di s Alemanima, koji su harali cijelom Italijom sjeverno od rijeke Pad._NEWLINE_Nakon \xc5\xa1to su poku\xc5\xa1aji o\xc4\x8duvanja mirnog povla\xc4\x8denja propali, a Klaudije je prisilio Alemane na bitku kod jezera Benacus u listopadu. Alemani su bili na putu, prisiljeni da se vrate u Germaniju i nisu zastra\xc5\xa1ivali rimski teritorij mnogo godina kasnije._NEWLINE_Njihova najslavnija bitka protiv Rima se dogodila u Argentoratumu (Strasbourg) 357., gdje ih je porazio Julijan Apostata (kasnije rimski car), a njihov kralj Kondomar je postao rimski zatvorenik._NEWLINE_2. sije\xc4\x8dnja 366. Alemani su opet pro\xc5\xa1li, tada zale\xc4\x91enu Rajnu u velikom broju da napadnu galske provincije, a ovaj put ih je porazio Valentinijan I.._NEWLINE_U velikom mje\xc5\xa1anom napadu 406., Alemani su pre\xc5\xa1li Rajnu po zadnji put, osvojiv\xc5\xa1i i naseliv\xc5\xa1i se na podru\xc4\x8dju koje se danas zove Alsace i veliki dio \xc5\xa0vicarske. Fredegarova kronika daje izvje\xc5\xa1taj. Kod Alba Auguste (Aps) uni\xc5\xa1tavanje je bilo toliko dovr\xc5\xa1eno, da je kr\xc5\xa1\xc4\x87anski biskup bio umirovljen u Viviersu, ali Grgurov izvje\xc5\xa1taj kraj Mende u Loz\xc3\xa8re, tako\xc4\x91er duboko u srcu Galije, ka\xc5\xbee da je biskup Privatus bio prisiljen \xc5\xbertvovati se idolima u istoj \xc5\xa1pilji u kojoj je kasnije bio po\xc4\x8da\xc5\xa1\xc4\x87en. Smatra se da taj detalj mo\xc5\xbee biti op\xc4\x87eniti knji\xc5\xbeevni rad da se sakrije u\xc5\xbeas barbarskog nasilja.\n_START_SECTION_\nAlemani i Franci\n_START_PARAGRAPH_\nKraljevstvo (ili vojvodstvo) Alemanija izma\xc4\x91u Strasbourga i Augsburga je trajalo do 496., kada je Alemane osvojio Klodvig u bitci kod Tolbiaca. Rat Klodviga protiv Alemana oblikuje po\xc4\x8detak pokr\xc5\xa1tenja Klodviga, ukratko opisuje Grgur iz Toursa (Knjiga II.31) Poslije toga Alemani postaju dio frana\xc4\x8dke dr\xc5\xbeave, a njima je vladao frana\xc4\x8dki vojvoda._NEWLINE_746., Karloman sti\xc5\xa1ava pobunu tako \xc5\xa1to je pogubio svo alemansko plemstvo na krvavom sudu u Cannstattu, a u sljede\xc4\x87em stolje\xc4\x87u su Alemanijom vladali vojvode. Verdunskim sporazumom iz 843., Alemanija postaje provincijom isto\xc4\x8dnog kraljevstva Ludviga Njema\xc4\x8dkog, prethodnice Svetog Rimskog Carstva. Vojvodstvo je postojalo do 1268.\n_START_SECTION_\nOd oko 520tih do 620tih\n_START_PARAGRAPH_\nOd ca. 520tih do 620tih, postojala je struja zapisa alemanskog starje\xc5\xa1ine Futharka. Oko 80 primjeraka je pre\xc5\xbeivjelo, otprilike pola su fibule, druge na popisu su kop\xc4\x8de (vidi Pforzenska kop\xc4\x8da, B\xc3\xbclach fibula) i drugi dragulji i dijelovi oru\xc5\xbeja. Kori\xc5\xa1tenje runa opada s napredovanjem kr\xc5\xa1\xc4\x87anstva. Osnivanje biskupije u Konstanzi ne mo\xc5\xbee biti to\xc4\x8dno datirano i vjerojatno ju je zauzeo Kolumban prije 612. godine. U svakom slu\xc4\x8daju postojala je do 635. kada je Gunzo postavio Ivan iz Grabe za biskupa. Konstanza je bila misionarka biskupija u novoj pokr\xc5\xa1tenoj zemlji, i nije se obazirala na kasnu rimsku povijest crkve (druk\xc4\x8dije od retske biskupije u Churu, osnovane 451.) i Baselu, koje je bilo biskupsko sjedi\xc5\xa1te od 740., i koji je nastavio listu biskupa Augusta Raurica, vidi Biskup iz Basela. Osnivanje crkve kao institucije su prepoznali zemaljski vladari \xc5\xa1to je vidljivo u pravnoj povijesti. U ranom 7. stolje\xc4\x87u Pactus Alamannorum jedva uop\xc4\x87e spominje posebne privilegije crkve, dok Lantfridov Lex Alamannorum iz 720. ima cijelo poglavlje rezervirano za crkvene stvari._NEWLINE_Vidi tako\xc4\x91er: Germansko kr\xc5\xa1\xc4\x87anstvo.\n_START_SECTION_\nModerni Alemani\n_START_PARAGRAPH_\nAlemanija je izgubila odre\xc4\x91eni pravni identitet kada ju je Karlo Martel apsorbirao u Frana\xc4\x8dko carstvo, rano u 8. stolje\xc4\x87u. Danas, alemanski predstavlja jezi\xc4\x8dni termin, kao alemanski njema\xc4\x8dki, uklju\xc4\x8duju\xc4\x8di narje\xc4\x8dja ju\xc5\xbene dvije tre\xc4\x87ine Baden-W\xc3\xbcrttemberga (Njema\xc4\x8dka), na zapaduBavarska (Njema\xc4\x8dka), u Vorarlbergu (Austrija), \xc5\xa0vicarski njema\xc4\x8dki u \xc5\xa0vicarskoj i alza\xc5\xa1ki jezik u Alsaceu (Francuska)._NEWLINE_U nekim modernim romanskim jezicima, Njema\xc4\x8dka i njema\xc4\x8dke rije\xc4\x8di se baziraju na Alemanima: na \xc5\xa1panjolskom ime za Njema\xc4\x8dku je Alemania, a jezik je Alem\xc3\xa1n; na portugalskom, Njema\xc4\x8dka je Alemanha i jezik alem\xc3\xa3o; a na francuskom, Alemagne i alemand.'